钦定古今图书集成/明伦汇编/皇极典/第250卷 > 荀子 > 天论篇
## 钦定古今图书集成/明伦汇编/皇极典/第250卷 > 荀子 > 天论篇

天行有常，不为尧存，不为桀亡，应之以治则吉，应之
以乱则凶。强本而节用，则天不能贫；养备而动时，则
天不能病；修道而不贰，则天不能祸。故水旱不能使
之饥渴，寒暑不能使之疾，妖怪不能使之凶；本荒而
用侈，则天不能使之富；养略而动罕，则天不能使之
全；倍道而妄行，则天不能使之吉。故水旱未至而饥
“渴，寒暑未薄而疾，妖怪未至而凶，受时与治世同，而
殃祸与治世异，不可以怨天”，其道然也。故明于天人
之分，则可谓至人矣。“不为而成，不求而得，夫是之谓
天职。如是者，虽深，其人不加虑焉，虽大不加能焉，虽
精不加察焉，夫是之谓不与天争职。天有其时，地有
其财，人有其治，夫是之谓能参。”舍其所以参而愿其
所参，则惑矣。列星随旋，日月逓照，四时代御，阴阳大
化，风雨博施，万物各得其和以生，各得其养以成，不
见其事而见其功，夫是之谓神。皆知其所以成，莫知
其无形，夫是之谓天。惟圣人为不求知天，天职既立，
天功既成，形具而神生，好恶喜怒哀乐藏焉，夫是之
谓天情。耳目鼻口形，“能各有接而不相能也，夫是之
谓天官。心居中虚以治五官，夫是之谓天君。”“财非其
类以养其类，夫是之谓天养。顺其类者谓之福，逆其
类者谓之祸，夫是之谓天政。暗其天君，乱其天官，弃
其天养，逆其天政，背其天情，以丧天功，夫是之谓大
凶。”圣人清其天君，正其天官，备其天养，顺其天政，养
其天情，以全其天功。如是则知其所为，知其所不为
矣，则天地官而万物役矣。其行曲治，其养曲适，其生
不伤，夫是之谓知天。